Grýlukvæði séra Guðmundar Erlendssonar
Hér er komin Grýla
og gægist um hól.
Hún mun vilja hvíla
sig hér um öll jól.

Hún mun vilja hvíla sig,
því hér eru börn;
hún er grá um hálsinn
og hlakkar eins og örn.

Hún er grá um hálsinn
og hleypur ofan í fjós,
hún vill ekki horfa í
það hátíða ljós.

Hún vill ekki heyra
þann hátíðasöng;
kvartar hún um ketleysi
og kveðst vera svöng.

Grýlukvæði